cyanic-selkie/wikianc huggingface dataset:
सुभाष खोत
भार्गव खोत को नेवानलिन्ना पुरस्कार यूनिक गेम्स की समस्याओं को परिभाषित करने, इसकी जटिलताओं को समझने और इस समस्या का सबसे सटीक हल ढूंढने के लिए प्रदान किया गया। खोत न्यूयार्क विश्वविद्यालय के करेंट इंस्टीटयूट ऑफ मैथमेटिकल साइंसेज में कंप्यूटर विज्ञान विज्ञाग में प्रोफेसर हैं। उन्होंने पिंरसटन से पीएचडी की है।
वैला, सल्ट तहसील
वैला, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
जोर लगा के...हैया!
जोर लगा के...हैया! २००९ की एक बॉलीवुड फ़िल्म है।
बृज लाल
बृज लाल वर्तमान में उत्तर प्रदेश से राज्यसभा के सांसद हैं। वे उत्तर प्रदेश अनुसूचित जाति और जनजाति आयोग के अध्यक्ष हैं। भारतीय पुलिस सेवा के उत्तर प्रदेश कैडर के अधिकारी बृजलाल पूर्व मुख्यमंत्री मायावती के शासनकाल में पहले सहायक पुलिस महानिदेशक कानून व्यवस्था और फिर पुलिस महानिदेशक भी रहे। उन्हें अक्टूबर 2011 में प्रदेश का डीजीपी बनाया था और वे नवंबर 2014 में सेवा निवृत्त हुए थे। 2015 में उन्होंने राजनीति में आने का फैसला लिया और बहुजन समाज पार्टी का दामन छोड़कर भारतीय जनता पार्टी में आ गए।
अलावलपुरी, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
वाइल्डक्राफ़्ट
वाइल्डक्राफ़्ट(WildCraft) बेंगलूर स्थित एक बैग निर्माता कंपनी है जो स्कूल, लैपटौप और स्पोर्ट्स कार्यों के लिए बैग बनाती है।
चकहुसैनी गाँव, मनसी (खगड़िया)
चकहुसैनी मनसी, खगड़िया, बिहार स्थित एक गाँव है।
आरेपल्लि, जैपूर मण्डल
आरेपल्लि, जैपूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रिवेंज के प्रकरणों की सूची
रिवेंज (Revenge) एक अमेरिकी टेलिविज़न ड्रामा शृंखला है, जिसकी रचना माइक कॅली ने की है तथा जिसमें मुख्य भूमिका में हैं मैडेलिन स्टो व एमिली वैन-कैंप। शृंखला का प्रिमीयर सितम्बर 21, 2012 को एबीसी चॅनल पर हुआ था।
समूह ११ तत्व
समूह ११ तत्व आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में ताम्र (Cu), चाँदी (Ag) और सोना (Au) तत्व शामिल हैं। इनके अलावा, अपने विद्युदणु विन्यास (इलेक्ट्रानों की संख्या व व्यवस्था) के आधार पर रॉन्टजैनियम (Rg) भी इसी समूह का सदस्य है हालाँकि यह केवल एक प्रयोगशाला में बनाया गया पारऐक्टिनाइड कृत्रिम तत्व है। रॉन्टजैनियम का नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २६ सैकिंड है।
पथुली, रानीखेत तहसील
पथुली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
खूड
khoor शेखावाटी क्षेत्र का खूड ठिकाना सीकर जिले में जिला मुख्यालय से २७ किलोमीटर दूर सीकर डीडवाना (नागौर) रोड पर स्थित है | इस से ५ किलोमीटर की दूर पर बाडलवास (Badalwas) इस्थित है।
अर्थव्यवस्था
आजादी से पूर्व यह क़स्बा जहाँ आस-पास के गांवों का प्रशासनिक केंद्र था वही आज यह क़स्बा आस-पास के गांवों के विद्यार्थियों का प्रमुख शिक्षा केंद्र होने के अलावा आस-पास के गांवों के लोगो के आम जरुरत के सामान की खरीददारी करने का मुख्य बाजार है।
इतिहास
विक्रम संवत 1709 में खंडेला के राजा वर सिंह देव ने अपने पुत्र श्याम सिंह को आजीविका के लिए 7 गांव सहित सुझाव दिया था तत्कालीन परिस्थितियों का लाभ उठाकर ठाकुर श्याम सिंह जी ने बाण सहित क्षेत्र के 12 गांव पर अधिकार कर लिया और खुद को अपनी राजधानी बनाया।
इससे पूर्व खूड़ पर टांग राजपूतों का आधिपत्य था जिन्हें यहां से निकालकर श्याम सिंह जी ने इन गांवों को अपनी जागीर में मिला दिया इस दूर पर ठाकुर श्याम सिंह जी के बाद उनके दस अन्य वंशजों ने शासन किया इसके संस्थापक ठाकुर श्याम सिंह जी ने हरिपुरा गांव में मुगल सेना के खिलाफ रक्त रंजित युद्ध कर अपनी तलवार का जौहर दिखाया था उनके वंशज ठाकुर रूप सिंह जी ने फतेहपुर के नवाब सरदार खान के खिलाफ युद्ध में भाग लेकर शेखावाटी से मुस्लिम राज्य में रॉव शिव सिंह जी ठाकुर सादुल सिंह जी को सक्रिय सहयोग दिया था रूप सिंह के पुत्र मल्हार राव होलकर के युद्ध करते हुए अपने प्राणों का उत्सर्ग किया था विक्रम संवत 1837 में या के ठाकुर भगत सिंह जी ने खाटू श्याम जी मंदिर के रक्षार्थ मुगल सेनापति मुर्तजा अली प्रदेश के खिलाफ युद्ध में भाग लिया और अपनी तलवार के जौहर दिखाते हुए सनातन धर्म की रक्षा में अपने प्राणों का बलिदान दिया था मुगलों से भयंकर युद्ध करते हुए झुझर हुए ।वहीं उनके भाई गुलाब सिंह जीवन युद्ध करते हुए थे भगतपुरा युद्ध करते हुए घायल हुए थे इससे यहां के शासकों ने मराठा वह मुगल आक्रांता ओं का समय-समय पर मुकाबला किया और युद्ध में वीरता प्रदर्शित कर इतिहास में अपना नाम दर्ज करवाया।
यहां के शासकों ने खूड़, रूपगढ़ में किले महल बनवाने अपने अधीन अन्य गांव में कई इमारतें अपने अधीन अन्य गांवों में कई इमारतें, क्षत्रिया ,गोसला, पाढसालाओ आदि का निर्माण कराया खूड़ के 11वे आखरी ठाकुर मंगल सिंह जी स्वतंत्रता प्रेमी समाज सुधारक राष्ट्रभक्त गौ सेवक शिक्षा प्रेमी गांधीजी के खादी ग्रामोद्योग कार्यक्रम के समर्थक एवं उच्च विचारों के तपस्वी पुरुष थे आपने मेयो कॉलेज शिक्षा से शिक्षा ग्रहण की, विभाग जयपुर के सवाई मानसिंह गार्डस में कप्तान के पद पर रहे शानदार व्यक्तित्व के धनी ठाकुर मंगल सिंह जी के जीवन में सदा उच्च विचारों के दर्शन होते थे उन्होंने शिक्षा के प्रसार के लिए विद्यालयों का निर्माण करवाया ।
मुकट सिंह शेखावत के बारे में और जनकारी
जनगणना
गाँव की जनसंख्या 6540 है- 2011 की जनगणना के अनुसार।
वॉर्सेस्टर, इंग्लैंड
वॉर्सेस्टर एक कैथेड्रल शहर और वर्सेस्टरशायर का औपचारिक काउंटी शहर है, इंग्लैंड में, 30 mi, दक्षिण-पश्चिम में बर्मिंघम, 101 mi उत्तर-पश्चिम में लंदन, 27 mi, ग्लूसेस्टर के उत्तर में और हर्डफोर्ड से 23 mi उत्तर-पूर्व में। जनसंख्या लगभग 100,000 है। रिवर सेवर्न शहर के केंद्र के पश्चिमी हिस्से में बहती है, जो वॉर्सेस्टर कैथेड्रल द्वारा अनदेखी है। 1651 में वॉर्सेस्टर की लड़ाई अंग्रेजी गृह युद्ध में अंतिम थी, जहां ओलिवर क्रॉमवेल की न्यू मॉडल आर्मी ने किंग चार्ल्स के रॉयलिस्टों को हराया था। वॉर्सेस्टर रॉयल वॉर्सेस्टर पोर्सिलेन, संगीतकार एडवर्ड एल्गर, ली एंड पेरेन्स, पारंपरिक वोस्टरशायर सॉस, वॉर्सेस्टर विश्वविद्यालय के निर्माता और बैरो के वॉर्सेस्टर जर्नल का घर है, जिसे दुनिया का सबसे पुराना अखबार माना जाता है।
विश्व शास्त्रीय तमिल सम्मेलन २०१०
विश्व शास्त्रीय तमिल सम्मेलन २०१० (உலகத் தமிழ்ச் செம்மொழி மாநாடு), (आधिकारिक नाम "नाइन्थ वर्ल्ड तमिल कॉन्फेरेन्स्", तथा अनौपचारिक नाम "वर्ल्ड तमिल मीट"), तमिल विद्वानों, शोधकर्ताओं, कवियों तथा ख्यातिलब्ध जनों का एक अन्तर्राष्ट्रीय सम्मेलन है। यह २३ जून से २७ जून २०१० तक कोयम्बटूर में सम्पन्न हुआ।
तैयारियाँ
भारत तथा अन्य देशों से ४०० से अधिक पत्रकारों ने इस सम्मेलन में भाग लिया। ७१.२५ लाख रु. की लागत से एक १२००० वर्ग फुट का मीडिया केन्द्र स्थापित किया गया। इसमें टेलीफोन व फैक्स कनेक्शन, ७५ इन्टर्नेट संबद्ध कंप्यूटर, तथा टीवी एवं बंद-परिपथ कैमरे लगाये गये।
विषय गीत
विषय गीत (थीम साँग) "सेम्मोऴियान तमिऴ मोऴियाम्" तमिलनाडु के मुख्यमंत्री एम. करुणानिधि द्वारा लेखनीबद्ध किया गया है, तथा संगीत ए. आर. रहमान द्वारा दिया गया है।
लेट्स डांस (२००९ फिल्म)
लेट्स डांस २००९ की एक बॉलीवुड फ़िल्म है।
कुजुल कडफिसेस
कुजुल कडफिसेस ( Κοζουλου Καδφιζου, Kujula Kadphises ) एक कुषाण राजकुंवर था जिसने पहली सदी ईसवी में युएझ़ी परिसंघ को संगठित किया और पहला कुषाण सम्राट बना। अफ़ग़ानिस्तान के बग़लान प्रान्त में सुर्ख़ कोतल नामक पुरातन स्थल में पाए गए रबातक शिलालेख के अनुसार कुजुल कडफिसेस प्रसिद्ध कुषाण सम्राट कनिष्क का पड़-दादा था। कुजुल के सिक्कों पर अक्सर खरोष्ठी और यूनानी लिपि मिलती है।
कन्नौज (तहसील), कन्नौज
यह तहसील कन्नौज जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 259 गांव हैं।
अहमदनगर थारेसा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
वौड मल्ला, सल्ट तहसील
वौड मल्ला, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सक्ती जिला
सक्ती (Sakti) भारत के छत्तीसगढ़ राज्य के जांजगीर-चाम्पा ज़िले से पृथक होकर 75वे स्वतत्रता दिवस को जिला बना
झील
झील जल का वह स्थिर भाग है जो चारो तरफ से स्थलखंडों से घिरा होता है। झील की दूसरी विशेषता उसका स्थायित्व है। सामान्य रूप से झील भूतल के वे विस्तृत गड्ढे हैं जिनमें जल भरा होता है। झीलों का जल प्रायः स्थिर होता है। झीलों की एक महत्वपूर्ण विशेषता उनका खारापन होता है लेकिन अनेक झीलें मीठे पानी की भी होती हैं। झीलें भूपटल के किसी भी भाग पर हो सकती हैं। ये उच्च पर्वतों पर मिलती हैं, पठारों और मैदानों पर भी मिलती हैं तथा स्थल पर सागर तल से नीचे भी पाई जाती हैं।
किसी अंतर्देशीय गर्त में पाई जानेवाली ऐसी प्रशांत जलराशि को झील कहते हैं जिसका समुद्र से किसी प्रकार का संबंध नहीं रहता। कभी-कभी इस शब्द का प्रयोग नदियों के चौड़े और विस्तृत भाग के लिए तथा उन समुद्र तटीय जलराशियों के लिए भी किया जाता है, जिनका समुद्र से अप्रत्यक्ष संबंध रहता है। इनके विस्तार में भिन्नता पाई जाती है; छोटे छोटे तालाबों और सरोवर से लेकर मीठे पानीवाली विशाल सुपीरियर झील और लवणजलीय कैस्पियन सागर तक के भी झील के ही संज्ञा दी गई है। अधिकांशत: झीलें समुद्र की सतह से ऊपर पर्वतीय प्रदेशों में पाई जाती हैं, जिनमें मृत सागर, (डेड सी) जो समुद्र की सतह से नीचे स्थित है, अपवाद है। मैदानी भागों में सामान्यत: झीलें उन नदियों के समीप पाई जाती हैं जिनकी ढाल कम हो गई हो। झीलें मीठे पानीवाली तथा खारे पानीवाली, दोनों होती हैं। झीलों में पाया जानेवाला जल मुख्यत: वर्ष से, हिम के पिघलने से अथवा झरनों तथा नदियों से प्राप्त होता है।
झीले बनती हैं, विकसित होती हैं, धीरे-धीरे तलछट से भरकर दलदल में बदल जाती हैं तथा उत्थान होंने पर समीपी स्थल के बराबर हो जाती हैं। ऐसी आशंका है कि संयुक्त राज्य अमेरिका की बृहत झीलें ४५,००० वर्षों में समाप्त हो जाएंगी। भू-तल पर अधिकांश झीलें उत्तरी गोलार्ध में स्थित हैं। फिनलैंड में तो इतनी अधिक झीलें हैं कि इसे झीलों का देश ही कहा जाता है। यहाँ पर १,८७,८८८ झीलें हैं जिसमें से ६०,००० झीलें बेहद बड़ी हैं। पृथ्वी पर अनेक झीलें कृत्रिम हैं जिन्हें मानव ने विद्युत उत्पादन के लिए, कृषि-कार्यों के लिए या अपने आमोद-प्रमोद के लिए बनाया है।
झीलें उपयोगी भी होती हैं। स्थानीय जलवायु को वे सुहावना बना देती हैं। ये विपुल जलराशि को रोक लेती हैं, जिससे बाढ़ की संभावना घट जाती है। झीलों से मछलियाँ भी प्राप्त होती हैं।
हिमानी के कारण
हिमानी प्रदेशों के भूदृश्यों में भी अन्यधिक लाक्षणिक होती हैं। वस्तुत: वर्तमान समय में हिमानियों द्वारा निर्मित झीलें संख्या में इतनी अधिक हैं कि उनकी तुलना में और कारणों से निर्मित झीलें नगण्य हैं। ऐसी झीलों की उत्पत्ति का मुख्य कारण यह है कि जब हिमानियाँ अपनी पिघलने की अंतिम अवस्था में आ जाती हैं तब उनमें पाए जानेवाले हिमोढ़ (moraine) रोधन का कार्य करते हैं जिससे पिघला हुआ जल, ऊबड़ खाबड़ स्थल में एकत्रित होकर झील का आकार ले लेता है। हमारे देश में इस प्रकार की झीलें हिमालय में पाई जाती हैं।
विवर्तनिक हलचलों (tectonic movement) के कारण
पृथ्वी के अंदर होनेवाली हलचलों के कारण कभी कभी अंत:कृत गर्तों का निर्माण हो जाता है, जो जल से भर जाने पर अंत:कृत झीलों के जन्मदाता हो जाते हैं। कैस्पियन सागर इसका उदाहरण है।
ज्वालामुखी पर्वतों का कारण
प्रसुप्त ज्वालामुखी पर्वतों के ज्वालामुख (crater) भी जल भर जाने पर झीलों का रूप ले लेते हैं।
अवरोध के निक्षेप के कारण
कभी कभी पर्वतीय प्रदेशों में भूस्खलन हो जाने पर शैलों के विशाल भूखंड, नदियों के मार्ग में गिर पड़ते हैं, जिनसे उनका प्रवाह अवरुद्ध हो जाता है और रुका हुआ जल, झील का रूप ले लेता है।
अवसाद के कारण
प्राय: देखा जाता है कि मैदानी भाग में नदियों में छाड़ (oxbow) का निर्माण हो जाता है। नदियों का विसर्पी मोड़ (meander) इसका प्रधान कारण है।
झीलों का जीवनकाल
अधिकांशत: झीलें अस्थायी अस्तित्व की होती हैं। मनुष्य अपने जीवनकाल में ही उनकी उत्पत्ति, विकास और अंत की अवस्थाएँ देख लेता है। पर्वतीय प्रदेशों में जो झीलें अवरोधन के कारण बन जाती हैं, वे अवरोधन हट जाने पर शीघ्र ही लुप्त हो जाती हैं। नम देशों में झीलों के तल में अवसाद (sediment) एकत्र होने से वे छिछली हो जाती हैं और यदि उनमें से किसी नदी का उद्गम होता है, तो वे शीघ्र ही विलीन हो जाती हैं।
सबसे अधिक
तिब्बत की टिसो सिकरू संसार की सबसे ऊँची झील है जो तिब्बत के पठार पर १८,२८४ फीट की ऊंचाई पर स्थित है। इसके विपरीत मृत सागर संसार की सबसे नीची झील है, जो सागर तल से भी १,३०० फीट नीची है। इसकी तली सागर तल से २,५०० फीट निचाई पर है।
लिखमा का बास
लिखमा का बास ग्राम सीकर से दक्षिण दिशा में, सीकर से 65 किमी दूरी पर स्थित है। यह एक ग्राम पंचायत मुख्यालय है।
जनसंख्या आंकड़े
कुल परिवारों की संख्या 430 है। गाँव में 0-6 आयु वर्ग के बच्चों की आबादी 335  है जो गाँव की कुल जनसंख्या का 12.80  % है। गाँव का औसत लिंग अनुपात 960 है जो राजस्थान राज्य के औसत 928 से अधिक है। जनगणना के अनुसार लिखमा का बास के लिए बाल लिंग अनुपात 1080 है, जो राजस्थान के औसत 888 से अधिक है।
झील
सबसे अधिक
कुछ झीलें अधिक गहरी होती हैं जैसे साइबेरिया की बैकाल झील, जिसकी गहराई १.६ किलोमीटर से अधिक है। इसके विपरीत कुछ झीलें अत्यन्त उथली होती हैं। गर्मी के मौसम में सूख जाने के कारण ये मौसमी झील कही जा सकती हैं। क्षेत्रफल में झीलें छोटी-बड़ी, सभी तरह की होती है हिमानीकृत झील (टार्न झील) कुछ वर्ग मीटर तक ही विस्तृत होती हैं जबकि लाखों वर्ग किलोमीटर क्षेत्रफल वाली विस्तृत झीलें हैं। कैस्पियन सागर एक विस्तृत झील है जिसका क्षेत्रफल ४,३०,००० वर्ग किलोमीटर है। महाद्वीपों के आन्तरिक भागों में स्थित विस्तृत झीले जैसे कैस्पियन सागर, अरब सागर, मृत सागर, संयुक्त राज्य अमेरिका तथा कनाडा की बृहत झीलें, अफ्रीका की विक्टोरिया तथा साइबेरिया की बैकाल झीले आकार की दृष्टि से सागर के समान हैं।
लिखमा का बास
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
गणेश दैवज्ञ
गणेश दैवज्ञ (जन्म : सन् १५०७) एक खगोलविद थे। उनके द्वारा रचित ग्रहलाघव प्रसिद्ध ग्रन्थ है। इसके अलावा बुद्धिविलासिनी टीका भी प्रसिद्ध है। 'ताजकभूषण'कार गणेश और 'जातकालंकार' के कर्ता गणेश, ये दोनों ग्रहलाघवकार गणेश से भिन्न हैं।
गणेश के पिता व गुरु केशव माता लक्ष्मी के गर्भ में श्री भगवान गणेश के अवतार स्वरूप गणेश दैवज्ञ का जन्म शके १४२९ (ई० सन् १५०७) में हुआ। गणेश ने अपनी तेरह वर्ष की छोटी अवस्था में ही ग्रहलाधव करण ग्रन्थ की रचना कर ली थी, यह चिरात जनश्रुति प्रसिद्ध है । ग्रहलाघव करण ग्रन्थ के आरम्भ में शक १४४२ से अहर्गण साधन किया है, जिससे १४४२-१४२९ = १३ वर्ष ज्ञात होता है ।
ग्रहलाघव ग्रन्थ के अध्ययन से यह ज्ञात होता है कि लम्बे-चौड़े अरबों संख्या के अङ्कों का अपवर्तनाङ्क समझ कर उनके स्थान पर छोटे अपवर्त्तित अंकों के माध्यम से, तथा ज्याचाप की क्लिष्ट गणित पद्धति के स्थान पर सर्वसुलभ लघु प्रणाली का प्रचलन के कारण से इस ग्रहसाधन ग्रन्थ की ‘ग्रहलाघव' संज्ञा हुई है।
बुद्धिविलासिनी में गणेश दैवज्ञ ने गणित की परिभाषा निम्नवत की है-
गणेश ने अपना गणित ग्रन्थ ‘ग्रहलाघव’ सन् 1521 के आस-पास आरम्भ किया। ग्रहगणित पर गणेश की जितनी कृतियाँ प्रचलित हैं, उतनी अन्य किसी की नहीं। ज्योतिष पर भी गणेश ने कार्य किया है। इन्होंने भास्करकृत ‘लीलावती’ की टीका लिखी थी। इसी टीका में उन्होंने गुणन की एक विधि का वर्णन किया है जो 8वीं शती या उससे पहले के हिंदुओं को स्मरण थी। जब गणेश ने इसका उल्लेख किया तो वह सहज ही अरब पहुंची और अन्य यूरोपीय देशों में भी। पसियोली के ‘सूमा’ नामक ग्रंथ में भी इसका उल्लेख मिलता है।
कृतियाँ
आचार्य गणेश ने—ग्रहलाघव, लघुतिथि चिन्तामणि, वृहत्तिथि चिन्तामणि, सिद्धान्त शिरोमणि टीका, लीलावती टीका, विवाह वृन्दावन टीका, मुहूर्त तत्व टीका, श्राद्धादिनिर्णय, छन्दोऽर्णव टीका, सुधीरञ्जनी, तर्जनीयन्त्रम्, कृष्ण जन्माष्टमी निर्णय, होलिका निर्णय, इत्यादि अनेक ग्रन्थों की रचना से ज्योतिषशास्त्र का भण्डार भरा है। ज्योतिष शास्त्र के प्रगल्भ पाण्डित्य विशेष के साथ-साथ आचार्य गणेश की अन्य रचनाओं से यह स्पष्ट परिलक्षित होता है कि श्री गणेश में काव्य साहित्यादि का पूर्ण एवं व्यापक पाण्डित्य है।
चार्ली शीन
कार्लोस इरविन एस्टेवेज़ (जन्म 3 सितम्बर 1965), जिन्हें पेशेवर तौर पर चार्ली शीन के नाम से जाना जाता है, एक अमेरिकी अभिनेता है। फिल्मों में उनके द्वारा निभाई गई चरित्र भूमिकाओं में शामिल है 1986 के वियतनाम युद्ध पर आधारित नाटक प्लाटून में क्रिस टेलर की भूमिका, 1986 में बनी फिल्म दी रैथ में जेक कैसे की भूमिका और 1987 की फिल्म वॉल स्ट्रीट में बड फॉक्स की भूमिका. उनके कैरियर में अन्य कॉमेडी फ़िल्में शामिल हैं, जैसे मेजर लीग, दी हॉट शॉट्स! फिल्में और स्केयरी मूवी 3 और 4. टेलीविजन पर, शीन को दो सिटकॉम में अपनी भूमिकाओं के लिए जाना जाता है: जिसमें उन्होंने स्पिन सिटी में चार्ली क्रावफोर्ड और टू एंड ए हाफ मेन में चार्ली हार्पर की भूमिका निभाई.
प्रारंभिक जीवन
शीन का जन्म न्यूयॉर्क सिटी में कार्लोस इरविन एस्टेवेज़ के रूप में हुआ, वे अभिनेता मार्टिन शीन और कलाकार जेनेट टेम्पलटन के सबसे छोटे पुत्र हैं और उनकी चार संतानों में से तीसरे हैं। मार्टिन ने कैथोलिक आर्चबिशप और धर्मशास्त्री फुलटन जे. शीन के सम्मान में अपना मंच नाम अपनाया, जिसके कारण चार्ली ने भी यही मंच नाम अपनाया. उनके माता-पिता मालीबू, कैलिफोर्निया में स्थानांतरित हो गए, ऐसा उन्होंने मार्टिन शीन के ब्रॉडवे में दी सब्जेक्ट वाज़ रोज़ेज़ प्रदर्शित होने के बाद किया। शीन के दो भाई और एक बहन है, जिनमें से सभी अभिनय की दुनिया में हैं: एमिलियो स्टेवेज़, रेमन स्टेवेज़ और रेनी स्टेवेज़. शीन ने सांटा मोनिका हाई स्कूल सांटा मोनिका, कैलिफोर्निया से अपनी पढाई की, जहां वे बेसबॉल टीम के लिए एक प्रमुख पिचर और शॉर्टस्टॉप थे। उन्होंने अभिनय में शुरू से ही रूचि दिखाई और अपने भाई एमिलियो और स्कूल के साथी रोब और चेड लोवे और पूर्व साथी क्रिस पेन के साथ कई सुपर-8 फ़िल्में बनाई. स्नातक होने के बस कुछ हफ्ते पहले, शीन को खराब अंकों और कम उपस्थिति के कारण स्कूल से निष्कासित कर दिया गया।
गणेश दैवज्ञ
टीकाएँ
बृहचिन्तामणि में कोष्ठक अधिक होने से कारण प्रायः उससे कोई गणित नहीं करता। लघुचिन्तामणि से गणित किया जाता है। इसमें अंक ही अधिक हैं। क्रमशः बढ़ते-बढ़ते इसमें अशुद्धियां बहुत हो गयी हैं। बृहच्चिन्तामणि पर विष्णु दैवज्ञ की सुबोधिनी नाम की टीका है। उसमें उपपति है। लघुचिन्तामण पर यज्ञेश्वर नामक ज्योतिषी ने 'चिन्तामणिकान्ति' नाम की टीका की है। उसमें उपपत्ति है। तर्जनीयन्त्र कालसाधनोपयोगी है। उसे प्रतोदयन्त्र भी कहते हैं। उस पर सखाराम की और सङ्गमेश्वरनिवासी गोपीनाथ की टीकाएँ हैं। गोपीनाथ के पिता का नाम भैरव और पितामह को राम था।
चार्ली शीन
कैरियर
1974 में शीन ने नौ वर्ष की उम्र से अभिनय शुरू कर दिया, जिसके तहत उन्होंने अपने पिता के साथ एक टेलीविजन फिल्म दी एग्ज़ीक्यूशं ऑफ़ प्राइवेट स्लोविक में एक छोटी भूमिका निभाई. शीन ने अपने फिल्म कैरियर की शुरुआत 1984 में की जब उन्होंने शीत युद्ध सम्बंधित किशोर नाटक रेड डॉन में एक भूमिका निभाई जिसमें उनके साथ शामिल थे पैट्रिक स्वेज़ी, सी. थॉमस हॉवेल, ली थोम्पसन और जेनिफर ग्रे. शीन और ग्रे फेरिस बुलर्स डे ऑफ़ (1986) के एक छोटे से दृश्य में पुनः साथ आये. वे संकलन श्रृंखला अमेज़िंग स्टोरीज़ की एक कड़ी में भी नज़र आए. शीन को उनकी पहली प्रमुख भूमिका वियतनाम युद्ध पर बने नाटक प्लाटून (1986) में मिली. 1987 में उन्होंने वॉल स्ट्रीट में अपने पिता के साथ अभिनय किया। वॉल स्ट्रीट और प्लाटून दोनों ही ओलिवर स्टोन द्वारा निर्देशित थे, लेकिन 1988 में, स्टोन ने उनकी नई फिल्म बॉर्न ऑन दी फोर्थ ऑफ़ जुलाई (1989) में अभिनय करने के सिलसिले में शीन से संपर्क किया, जिसमें बाद में शीन के स्थान पर टॉम क्रूज को लिया गया। शीन को स्टोन द्वारा इस बात की सूचना नहीं दी गई और उन्हें केवल उनके भाई एमिलियो से यह समाचार मिला. स्टोन के बाद की फिल्मों में शीन ने कोई मुख्य भूमिका नहीं निभाई हालांकि वे वॉल स्ट्रीट की अगली कड़ी में कैमियो भूमिका में नज़र आए.
1987 में, शीन को अप्रदर्शित फिल्म Grizzly II: The Predator में रॉन की भूमिका के लिए चुना गया, यह फिल्म 1976 में बनी कम बजट वाली हॉरर फिल्म ग्रिजली की अगली कड़ी थी। 1988 में, उन्होंने बेसबॉल पर आधारित फिल्म एईट मेन आउट में अभिनय किया जिसमें उन्होंने आउटफील्डरहैपी फेल्श का किरदार निभाया. इसके अलावा 1988 में, वे अपने भाई एमिलियो एस्टेवेज़ के साथ यंग गंस में और फिर 1990 में मेन एट वर्क में नज़र आए. इसके अलावा 1990 में, वे अपने पिता मार्टिन शीन के साथ कैडेंस में नज़र आए जिसमें उन्होंने सैन्य कटघरे में रह रहे एक विद्रोही साथी कैदी की भूमिका निभाई और दी रूकी नामक एक बडी कॉप ऐक्शन फिल्म में उन्होंने क्लिंट ईस्टवुड के साथ काम किया। ये फ़िल्में क्रमशः मार्टिन शीन और ईस्टवुड द्वारा निर्देशित थी। 1992 में, उन्होंने बीयोंड द लॉ में लिंडा फिओरेनटिनो और माइकल मैडसन के साथ अभिनय किया। 1997 में, शीन ने डिस्कवरी मार्स नामक अपनी पहली फिल्म लिखी, जो एक डायरेक्ट-टू-वीडियो वृत्तचित्र था और जो इस प्रश्न से संबद्ध था की "क्या मंगल पर जीवन है?" अगले वर्ष शीन ने नो कोड ऑफ़ कन्डक्ट नामक फिल्म को लिखा, उसका निर्माण किया और उसमें अभिनय भी किया।
शीन कई कॉमेडी भूमिकाओं में नज़र आए, जिनमें शामिल है मेजर लीग फिल्में, मनी टॉक्स, एक मज़ाकिया नकल हॉट शॉट्स! फिल्में. 1999 में, शीन ए एंड ई नेटवर्क के शुगर हिल नामक पाइलट में नज़र आए, जो नहीं चली. 1999 में, शीन ने बींग जॉन मालकोविच में स्वयं अपनी भूमिका निभाई. वे मज़ाकिया नकल श्रृंखला स्केयरी मूवी 3 में और उसके बाद स्केयरी मूवी 4 में भी नज़र आए. 2000 में, वे सिटकॉम स्पिन सिटी में माइकल जे फॉक्स, के स्थान पर लिए गए, यह श्रृंखला 2002 में समाप्त हुई. 2003 में, शीन को सीबीएस (CBS) सिटकॉम टू एंड ए हाफ मेन में चार्ली हार्पर की भूमिका के लिए चुना गया, जो सोमवार रात को एव्री बोडी लव्स रेमंड के समय स्लॉट पर आता था। टू एंड ए हाफ मेन मोटे तौर पर शीन के बुरे लड़के वाली छवि पर आधारित था। शीन लायंस गेट के अप्रदर्शित एनिमेटेड कॉमेडी फ़ूड फाईट में डेक्स डॉगटेकटिव के रूप में नज़र आते हैं।
धर्मार्थ गतिविधियां
2006 से, एड फॉर एड्स के एक प्रमुख दाता और समर्थक रहे शीन को एऍफ़ए एन्जिल पुरस्कार से सम्मानित किया गया, जो की उनके द्वारा कभी भी दिए गए पुरस्कारों में से एक था, यह पुरस्कार उन्हें 2009 में लाभ-रहित 25वें रजत वर्षगांठ स्वागत समारोह में प्रदान किया गया। अपने वित्तीय समर्थन के अलावा, वे कई वर्षों तक स्वेच्छा से उनकी सालाना अनुदान संचय समारोह, बेस्ट इन ड्रैग शो में एक सेलिब्रिटी जज के स्थान पर बने रहे, जिससे प्रत्येक वर्ष लॉस एंजिल्स में एड्स की सहायता के लिए एक मिलियन डॉलर के एक चौथाई भाग जितनी कमाई होती थी। इस आयोजन का समर्थन करने के लिए वे अन्य हस्तियों को भी साथ लाए जिनमें उनके अभिनेता, पिता मार्टिन शीन, भी शामिल थे। एड्स के प्रति शीन की रुचि सर्वप्रथम 1987 में सामने आई जब उन्होंने रियान व्हाइट—जो इंडियाना का एक किशोर था और जो अपने हेमोफीलिया के इलाज के दौरान रक्त आधान के माध्यम से एड्स से संक्रमित होने के बाद एड्स जागरूकता के लिए एक राष्ट्रीय प्रवक्ता बन गया।
2006 में, शीन ने शीन किडज़ नाम से बच्चों के लिए कपड़ों की एक श्रृंखला भी निकाली.
11 सितंबर के हमले
तभी से चार्ली शीन 9/11 सत्य आंदोलन के एक प्रमुख अधिवक्ता बन गए। 8 सितम्बर 2009 पर, शीन ने अमेरिकी राष्ट्रपति बराक ओबामा से अपील की कि वे इन हमलों की नये सिरे से जांच कराएं. ओबामा के साथ मुठभेड़ की एक काल्पनिक प्रतिलिपि में अपने विचार व्यक्त करने पर, प्रेस द्वारा इस विशेषता को उभारा गया कि वे यह मानते थे कि 9/11 कमिशन केवल एक लीपा-पोती थी और हो सकता है कि पूर्व अमेरिकी राष्ट्रपति जॉर्ज डब्ल्यू बुश का प्रशासन इसके लिए ज़िम्मेदार हो.
निजी जीवन
शीन और उनकी उस समय की प्रेमिका, पाउला प्रोफिट को एक बेटी हुई, कसानड्रा जेड स्टेवेज़ (जन्म 12 दिसम्बर 1984). 1990 में, शीन ने संयोगवश अपनी उस समय रही मंगेतर, केली प्रेस्टन के पैर पर गोली चला दी; जिससे हुए मामूली घाव में दो टांकों की आवश्यकता पड़ी. रिश्ता उसके बाद शीघ्र ही समाप्त हो गया। 1995 में, शीन ने डोना पील से शादी कर ली. यह शादी एक वर्ष से कुछ अधिक समय तक चली, 3 सितम्बर 1995, से 19 नवम्बर 1996 तक. . 1995 में हाईडी फ्लिस के एक अदालती मामले में उसके स्वामित्व वाले वेश्यालयों में आने वालों में शीन का नाम भी शामिल था। जब इस बारे में उनसे पूछताछ की गई तो शीन ने जवाब दिया "मुझे सेक्स से प्यार है और मैं इसकी कीमत अदा कर सकता हूं". 1990 के दशक के उतरार्ध में पूर्व पोर्नोग्राफिक अभिनेत्री जिंजर लिन के साथ शीन के रिश्ते ने मीडिया का ध्यान आकर्षित किया। वे कुछ समय के लिए पूर्व पोर्नोग्राफिक अभिनेत्री हीथर हंटर के साथ भी जुड़े रहे.
20 मई 1998 को, शीन ने कोकीन इंजेक्शन लगाने की कोशिश की और गलती से उन्होंने अधिमात्रा ले ली. वे अस्पताल में भर्ती किये गए, लेकिन जल्द ही उन्हें अस्पताल से छुट्टी दे दी गयी। उनके पिता मार्टिन ने प्रशंसकों से उनके लिए प्रार्थना करने की एक सार्वजनिक अपील जारी की और उनके द्वारा पैरोल के उल्लंघन की सूचना दी. उनकी गिरफ्तारी के लिए एक वारंट जारी किया गया और शीन को पुनर्वसन के लिए भेजा गया।
2001 में, फिल्म गुड एड्वाइस के फिल्मांकन के दौरान अभिनेत्री डेनिस रिचर्ड्स से अपनी मुलाकात के बाद, 15 जून 2002 को, उन्होंने उससे शादी कर ली. उनकी दो बेटियां है, सैम जे. शीन (जन्म 9 मार्च 2004) और लोला रोज़ शीन (जन्म 1 जून 2005). मार्च 2005 में, जब उनकी बेटी लोला गर्भ में थी, रिचर्ड्स ने शीन से तलाक के लिए अर्जी दायर की, इसमें उन्होंने शीन पर ड्रग्स और शराब का दुरुपयोग करने और हिंसा से उन्हें डराने के आरोप लगाये. शीन और रिचर्ड्स के तलाक को 30 नवम्बर 2006 को आधिकारिक कर दिया गया। शीन और रिचर्ड्स, दोनों बेटियों पर अधिकार को लेकर एक उग्र विवाद में उलझ गए, लेकिन उसके बाद से उन्होंने इस मामले को एक दूसरे के साथ शांति से सुलझाया, जिसमें शीन ने अप्रैल 2009 में यह बयान दिया कि "हमे वही करना पड़ा जो लड़कियों के हित में था।"
30 मई 2008 को, शीन ने एक अचल संपत्ति निवेशक ब्रुक म्यूएलर से विवाह किया। यह शीन का तीसरा और म्यूएलर का पहला विवाह था। 14 मार्च 2009 को युगल जोड़ी के जुडवा बच्चों, बॉब और मैक्स का जन्म हुआ।
25 दिसम्बर 2009 को शीन को म्यूएलर द्वारा लगाये गए घरेलू हिंसा, द्वितीय डिग्री यातना और धमकी के आरोपों के कारण गिरफ्तार कर लिया गया। वे 8500 डॉलर का एक बॉन्ड जमा करने के बाद जेल से रिहा हुए. 8 फ़रवरी 2010 को, एक अदालती उपस्थिति के दौरान, शीन पर धमकी भरी गुंडागर्दी और तृतीय डिग्री यातना और आपराधिक मामलों, जैसे दोनों दुष्कर्मों के लिए औपचारिक रूप से आरोप लगाया गया। 2 अगस्त 2010 को, चार्ली शीन ने दुष्कर्मों का अपराध स्वीकार किया और याचिका सौदे के हिस्से के रूप में उसके खिलाफ अन्य आरोपों को बर्खास्त कर दिया गया और एसोसिएटेड प्रेस के एक रिपोर्टर सोलोमन बांडा द्वारा लिखित कहानी के अनुसार उन्हें "एक पुनर्वास केंद्र में 30 दिन, 30 दिवसीय परिवीक्षा और 36 घंटों के क्रोध प्रबंधन की सजा दी गयी।" चूंकि यह अभियोग उनकी पत्नी ब्रुक म्यूएलर द्वारा लगाये गए घरेलू हिंसा के आरोपों से उत्पन्न हुआ था शीन का मुकदमा ल्युटेंबर्ग संशोधन, के अंतर्गत आ गया जिसके तहत उन्हें ताउम्र बंदूक रखने से वर्जित कर दिया जायेगा.
फरवरी 2010 में, शीन ने घोषणा की कि वे टू एंड ए हाफ मेन से एक अवकाश ले कर स्वेच्छा से एक पुनर्वसन सुविधा में प्रवेश करेंगे. सीबीएस (CBS) ने समर्थन व्यक्त किया। उपचार के लिए सुविधा में भर्ती होने के निर्णय के बाद एक अलग पुनर्वसन सुविधा में उनकी पत्नी का इलाज करवाने का निर्णय लिया गया। शीन के पुनर्वास को "निवारक" माना जाता है। मार्च में, शीन के प्रेस प्रतिनिधियों ने घोषणा की कि वे पुनर्वसन छोड़ने की तैयारी कर रहे हैं और एक लोकप्रिय सिटकॉम में काम करने के लिए लौटेंगें. 18 मई 2010 को, शीन ने एक समझौते पर हस्ताक्षर किया जिसके तहत वे कथित रूप से 1.78 मिलियन डॉलर प्रति कड़ी के भुगतान पर दो वर्षों के लिए सिटकॉम में लौटेंगे.
पुरस्कार और सम्मान
1989 में, शीन को जॉन फुसको, क्रिस्टोफर कैन, लोउ डायमंड फिलिप्स, एमिलियो स्टेवेज़ और किएफर सुदरलैंड के साथ फिल्म, यंग गन्स में अभिनय करने के कारण ब्रोंज रैंगलर से सम्मानित किया गया। 1994 में, शीन को 7021 हॉलीवुड बुलोवार्ड पर हॉलीवुड वॉक ऑफ़ फेम में एक स्टार से सम्मानित किया गया। राजनीतिक सिटकॉम सिटी स्पिन में उनके अभिनय के लिए, शीन ने दो अल्मा (ALMA) पुरस्कार नामांकन प्राप्त किया और एक टेलीविजन श्रृंखला - संगीत या हास्य में सर्वश्रेष्ठ प्रदर्शन करने वाले अभिनेता का गोल्डन ग्लोब जीता. शीन ने एक अल्मा पुरस्कार जीता, तीन एमी पुरस्कारों के लिए नामांकित हुए और सिटकॉम टू एंड ए हाफ मेन में अपनी भूमिका के लिए दो गोल्डन ग्लोब पुरस्कार के लिए नामांकित किये गए।
कासु ब्रह्मानन्द रेड्डी राष्ट्रीय उद्यान
कासु ब्रह्मानन्द रेड्डी राष्ट्रीय उद्यान भारत के आंध्र प्रदेश राज्य की राजधानी हैदराबाद के जुबली हिल्स इलाके में स्थित एक राष्ट्रीय उद्यान है जिसका क्षेत्रफल मात्र १.४२ वर्ग कि॰मी॰ है। इसको सन् १९९४ में स्थापित किया गया था।
किदवई नगर
यह दक्षिणी दिल्ली के दो आवासीय क्षेत्रों के बारे में हो सकता है:
एकनाथ खडसे
एकनाथ गणपतराव खडसेे भारतीय जनता पार्टी के महाराष्ट्र के वरिष्ठ नेता है। वे महाराष्ट्र के मुुुक्ताईनगर के विधायक थे। वे महाराष्ट्र के राजस्व विभाग के मंत्री थे।तथा वे २०१४ -२०१६ तक महाराष्ट्र के कृषि मंत्री थे।२००९ से २०१४ तक वे महाराष्ट्र विधानसभा में नेता विपक्ष थे।
जीवन परिचय
एकनाथ गणपतराव खडसे लेवा समाज से हे, उनके पिताका नाम गणपतराव खडसे हे तथा उनके माता का नाम गोदावरीबाई गणपतराव खडसे हे. खडसे जी का जन्म महाराष्ट्र के मुक्ताईनगर गावमे हूवा हे. उनकी पत्नीका नाम मंदाताई खडसे हे.उनके पुत्र का नाम निखिल एकनाथ खडसे हे. उनकी दो पुत्रिया हे.उनके ज्येष्ठ पुत्री रोहिणी खडसे-खेवलकर हे वह भी एक राजनेता हे.
राजनीतिक कारकिर्द
एकनाथ खडसेजी ने अपने राजनीतिक जीवन की शुर्वात कोथळी गाव के सरपंच के पदसे की उसके पाच्यात वह १९९० में मुक्ताईनगर विधानसभा से निर्वाचित हूये और विधायक बने.१९९० से वे मुक्ताईनगर से अपराजित रहे.२०१६ में अपने पदका दुरुपयोग करणेके आरोप उन्हे पदत्याग करना पडा.* वह २०१४-२०१६ में महाराष्ट्र राज्य के महसूल मंत्री, कृषि मंत्री रहे.२०१० में भारतीय जनता पार्टी से उभे महाराष्ट्र विधानसभा में विरोधीपक्ष नेता चुना गया.* २०१४ महाराष्ट्र विधानसभा ुनावों में उनहाने शिवसेना के चंद्रकांत पाटिल को १०,००० मतो से हराया भारतिय जनता पार्टी के विजय पच्यात महाराष्ट्र के मुख्यमंत्री पद के प्रमुख दावेदार थे परंतु देवेंद्र फडणवीस जी को भारतीय जनता पार्टी द्वारा महाराष्ट्र के मुख्यमंत्री के रूप में निश्चित किया गया.* २०१९ की विधानसभा चूनाव में भारतीय जनता पार्टीद्वारा उन्हे उम्मेदावरी नहीं दी गई अपितू उनकी कन्या रोहिणी खडसे- खेवलकर को उम्मेदवारी दी गई. शिवसेना के चंद्रकांत पाटिलने रोहिनी खडसे को १९८९ मतो से हराया. १ जनवरी २०२० को एक निजी चैनल से मुुलाकात में एकनााथ खडसे ने महाराष्ट्र के भूूत पूर्व्व-मुख्यमंत्री देवेंद्र फडणवीस, गिरीष महाजन पर आरोप लगाया कि इन दोनों के कारण उन्हें ‌‌‌‌‌‌महाराष्ट्र विधानसभा २०१९ के चुनावों के लिए टिकट नहीं दिया गया
संदर्भ
१. https://web.archive.org/web/20160607073331/http://www.bbc.com/hindi/india/2016/06/160604_eknath_khadse_resign_rpu
सोनिया दबीर
सोनिया दबीर (Soniya Dabir (जन्म १७ जुलाई १९८०) एक भारतीय महिला क्रिकेट खिलाड़ी हैं जो भारत की राष्ट्रीय महिला क्रिकेट टीम के लिए खेली हैं। इन्होने भारतीय टीम के लिए कुल दो एक दिवसीय अंतर्राष्ट्रीय तथा दो ही ट्वेन्टी-ट्वेन्टी क्रिकेट मैच खेले हैं।
थट्ठा गाँव, मनसी (खगड़िया)
थट्ठा मनसी, खगड़िया, बिहार स्थित एक गाँव है।
स्वामी ब्रह्मानन्द (सांसद)
जीवनी
स्वामी ब्रह्मानन्द का जन्म 04 दिसम्बर 1894 को उत्तर प्रदेश के हमीरपुर जिले की राठ तहसील के बरहरा नामक गांव के एक साधारण किसान परिवार में हुआ था। उनके पिता का नाम मातादीन लोधी तथा माता का नाम जशोदाबाई था। स्वामी ब्रह्मानन्द के बचपन का नाम शिवदयाल था।
स्वामी ब्रह्मानन्द जी की प्रारम्भिक शिक्षा हमीरपुर में ही हुई। इसके पश्चात् उन्होने घर पर ही रामायण, महाभारत, गीता, उपनिषद और अन्य शास्त्रों का अध्ययन किया। इसी समय से लोग उन्हें 'स्वामी ब्रह्मानन्द' कहकर बुलाने लगे। पिता मातादीन लोधी को डर सताने लगा कि कहीं उनका पुत्र साधु न बन जाए। इस डर से उन्होने स्वामी ब्रह्मानंद जी का विवाह सात वर्ष की उम्र में हमीरपुर के ही गोपाल महतो की पुत्री राधाबाई से करा दिया। आगे चलकर राधाबाई ने एक पुत्र और एक पुत्री को जन्म दिया। लेकिन स्वामी जी का चित्त अब भी आध्यात्मिकता की तरफ था।
स्वामी ब्रह्मानन्द जी ने 24 वर्ष की आयु में पुत्र और पत्नी का मोह त्याग गेरूए वस्त्र धारण कर हरिद्वार में भागीरथी के तट पर ‘‘हर की पेड़ी’’ पर संन्यास कि दीक्षा ली। संन्यास के बाद शिवदयाल लोधी संसार में ‘‘स्वामी ब्रह्मानन्द’’ के रूप में प्रख्यात हुए। संन्यास ग्रहण करने के बाद उन्होने सम्पूर्ण भारत के तीर्थ स्थानों का भ्रमण किया। इसी बीच उनका अनेक महान साधु संतों से संपर्क हुआ। इसी बीच उन्हें गीता रहस्य प्राप्त हुआ। पंजाब के भटिंडा में उनकी महात्मा गाँधी जी से भेट हुई। गाँधी जी ने उनसे मिलकर कहा कि अगर आप जैसे 100 लोग आ जायें तो स्वतंत्रता अविलम्ब प्राप्त की जा सकती है।
गीता रहस्य प्राप्त कर स्वामी ब्रह्मानन्द ने पंजाब में अनेक हिंदी पाठशालाएं खुलवायीं और गोवध बंदी के लिए आन्दोलन चलाये। इसी बीच स्वामी जी ने अनेक सामजिक कार्य किये। 1956 में उनको अखिल भारतीय साधु संतों के अधिवेशन में आजीवन सदस्य बनाया गया और उन्हें कार्यकारिणी में भी शामिल किया गया। इस अवसर पर देश के प्रथम राष्ट्रपति डॉ. राजेंद्र प्रसाद सम्मिलित हुए। स्वामी जी सन् 1921 में गाँधी जी के संपर्क में आकर स्वतंत्रता आंदोलन में कूद पड़े और बढ़ चढ़कर हिस्सा लिया।
1928 में स्वामी ब्रह्मानंद के प्रयासों से गाँधी जी राठ पधारे। 1930 में स्वामी जी ने नमक आन्दोलन में भाग लिया। इस बीच उन्हें दो वर्ष का कारावास हुआ। उन्हें हमीरपुर, हरदोई और कानपुर की जेलों में रखा गया। स्वामी ब्रह्मानंद जी ने पूरे उत्तर भारत में अग्रेजों के खिलाफ लोगों में अलख जगाई। स्वतंत्रता आन्दोलन के समय स्वामी जी का नारा था "उठो! वीरो उठो!! दासता की जंजीरों को तोड़ फेंको। उखाड़ फेंको इस शासन को। एक साथ उठो, आज भारत माता बलिदान चाहती है।" जेल से छूटकर स्वामी ब्रह्मानन्द शिक्षा प्रचार में जुट गए। 1942 में स्वामी जी को पुनः भारत छोड़ो आन्दोलन में जेल जाना पड़ा।
स्वामी जी ने सम्पूर्ण बुन्देलखण्ड में शिक्षा की अलख जगाई । उन्होने हमीरपुर के राठ में वर्ष 1938 में ब्रह्मानंद इंटर कॉलेज़, 1943 में ब्रह्मानन्द संस्कृत महाविद्यालय तथा 1960 में ब्रह्मानन्द महाविद्यालय की स्थापना की। इसके अलावा शिक्षा प्रचार के लिए अन्य कई शैक्षणिक संस्थाओं के प्रेरक और सहायक रहे हैं। वर्तमान में बुंदेलखण्ड के भीतर उनके नाम पर कई कॉलेज और अनेक स्कूल संचालित किये जा रहे हैं।
स्वामी ब्रह्मानन्द अपने समय में गौ-हत्या को लेकर चिंतित रहने वालों में सबसे आगे थे। वर्ष 1966 में हुये अब तक के सबसे बड़े गौ-हत्या निषेध आन्दोलन के ये जनक और नेता थे, जिसमें प्रयाग से दिल्ली के लिए इन्होंने पैदल ही प्रस्थान कर दिया था, जिसमें इनके साथ कुछ और भी साधु-महात्मा थे। इनके नेतृत्व में गौ-रक्षा आंदोलन के लिए निकले जत्थे ने सन् 1966 की राम नवमी को दिल्ली में सत्याग्रह किया। सत्याग्रह के समय तक इनके साथ सत्तर के दशक में 10-12 लाख लोगों का हुजूम जुट गया था, जिससे तत्कालीन सरकार घबरा गयी और फिर स्वामी ब्रह्मानन्द को गिरप्तार कर तिहाड़ जेल भेज दिया गया था। तब स्वामी ब्रह्मानंद ने प्रण लिया कि अगली बार चुनाव लड़कर ही संसद में आएंगे। जेल से मुक्त होकर स्वामी जी ने हमीरपुर लोकसभा सीट से जनसंघ से 1967 में चुनाव लड़ा और भारी मतों से जीतकर संसद भवन पहुंचे। वे भारत के पहले सन्यासी थे जो आजाद भारत में सांसद बने। स्वामी जी 1967 से 1977 तक हमीरपुर से सांसद रहे।
भारत की संसद में स्वामी ब्रह्मानंद जी पहले वक्ता थे जिन्होंंने गौवंश की रक्षा और गौवध का विरोध करते हुए संसद में करीब एक घंटे तक अपना ऐतहासिक भाषण दिया था। 1972 में पूर्व प्रधानमंत्री इंदिरा गाँधी के आग्रह पर स्वामी जी कांग्रेस से चुनाव जीतकर संसद पहुंचे। पूर्व प्रधानमंत्री श्रीमती इंदिरा गांधी और राष्ट्रपति वी वी गिरि से स्वामी ब्रह्मानंद के काफी निकट संबंध थे।
शतावधानी गणेश
शतावधानी आर गणेश  (४ दिसम्बर १९६२) अवधानविद, बहुभाषाविद, संस्कृत एवं कन्नड लेखक तथा अनेकों भाषाओं में आशु कविता करने वाले विद्वान हैं। उन्होने कन्नड, संस्कृत, तेलुगु और प्रकृत में १००० से अधिक अवधान किये हैं।
विपच्चिह्न
विपच्चिह्न (विपद्-चिह्न) पहचानने योग्य प्रतीक हैं जिन्हें विपज्जनक सामग्रियों, स्थानों, या वस्तुओं के बारे में चेतावनी देने हेतु निर्मित किया गया है, जिसमें विद्युच्चुम्बकीय क्षेत्र, वैद्युतिक धारा; कठोर, विषाक्त या अस्थिर रसायन ( अम्ल, विष, विस्फोटक ); और रेडियोधर्मिता अन्तर्गत हैं। विपच्चिह्नों का उपयोग अक्सर विधि द्वारा नियन्त्रित होता है और मानक संगठनों द्वारा निर्देशित होता है। विपद् के प्रकार और के स्तर (उदाहरणार्थ, विषाक्तता वर्ग ) को निर्दिष्ट करने हेतु विपच्चिह्न विभिन्न रंगों, पृष्ठभूमि, सीमाओं और पूरक जानकारी के साथ प्रकट हो सकते हैं।
विश्व तमिल सम्मेलन
विश्व तमिल सम्मेलन (உலகத் தமிழ் மாநாடு) समय समय पर होने वाले राजनयिक सम्मेलनों की एक शृंखला है, जिसमें तमिल भाषा, तथा विश्व भर के तमिल जनों की सामाजिक संवृद्धि पर विचारविमर्श किया जाता है। प्रत्येक सम्मेलन में संसार भर के हजारों तमिल राजनयिक भाग लेते हैं। यह सम्मेलन भारत के विभिन्न शहरों, तथा विश्व के पर्याप्त तमिल जनसंख्या वाले शहरों में आयोजित किया जाता है।
सम्पन्न हुए सम्मेलनों की सूची
अब तक हुए विश्व तमिल सम्मेलनों की सूची निम्नवत् है:.
विद्या और अविद्या
अविद्या शब्द का प्रयोग माया के अर्थ में होता है। भ्रान्ति एवं अज्ञान भी इसके पर्याय है। यह चेतनता की स्थिति तो हो सकती है, लेकिन इसमें जिस वस्तु का ज्ञान होता है, वह मिथ्या होती है। सांसारिक जीव अहंकार अविद्याग्रस्त होने के कारण जगत् को सत्य मान लेता है और अपने वास्तविक रूप, ब्रह्म या आत्मा का अनुभव नहीं कर पाता। एक सत्य को अनेक रूपों में देखना एवं मैं, तू, तेरा, मेरा, यह, वह, इत्यादि का भ्रम उसे अविद्या के कारण होता है। आचार्य शंकर के अनुसार प्रथम देखी हुई वस्तु की स्मृतिछाया को दूसरी वस्तु पर आरोपित करना भ्रम या अध्यास है। रस्सी में साँप का भ्रम इसी अविद्या के कारण होता है। इसी प्रकार माया या अविद्या आत्मा में अनात्म वस्तु का आरोप करती है। आचार्य शंकर के अनुसार इस तरह के अध्यास को अविद्या कहते हैं। संसार के सारा आचार व्यवहार एवं संबंध अविद्याग्रस्त संसार में ही संभव है। अत: संसार व्यवहार रूप से ही सत्य है, परमार्थत: वह मिथ्या है, माया है। माया की कल्पना ऋग्वेद में मिलती है। यह इंद्र की शक्ति मानी गई है, जिससे वह विभिन्न रूपों में प्रकट होती है। उपनिषदों में इन्हें ब्रह्म की शक्ति के रूप में चित्रित किया गया है। किंतु इसे ईश्वर की शक्ति के रूप में अद्वैत वेदान्त में भी स्वीकार किया गया है। माया अचितद्य तत्व है, इसलिए ब्रह्म से उसका संबंध नहीं हो सकता। अविद्या भी माया की समानधर्मिणी है। यदि माया सर्वदेशीय भ्रम का कारण है तो अविद्या व्यक्तिगत भ्रम का करण है। दूसरे शब्दों में समष्टि रूप में अविद्या माया है और माय व्यष्टि रूप में अविद्या है। शुक्ति में रजत का आभास या रस्सी में साँप का भ्रम उत्पन्न होने पर हम अधिष्ठान के मूल रूप का नहीं देख पाते। अविद्या दो प्रकार से अधिष्ठान का "आवरण" करती है। इसका अर्थ यह हुआ कि वह अधिष्ठान के वास्तविक रूप को ढँक देती है। द्वितीय, विक्षेप कर देती है, अर्थात् उसपर दूसरी वस्तु का आरोप कर देती है। अविद्या के कारण ही हम एक अद्वैत ब्रह्म के स्थान पर नामरूप से परिपूर्ण जगत् का दर्शन करते हैं। इसीलिए अविद्या को "भावरूप" कहा गया है, क्योंकि वह अपनी विक्षेप शक्ति के कारण ब्रह्म के स्थान पर नानात्य को आभासित करती है। अनिर्वचनीय ख्याति के अनुसार अविद्या न तो सत् है और न असत्। वह सद्सद्विलक्षण है। अविद्या को अनादि तत्व माना गा है। अविद्या ही बंधन का कारण है, क्योंकि इसी के प्रभाव से अहंकार की उत्पत्ति होती है।
वास्तविकता एवं भ्रम को ठीक ठीक जानना, वेदान्त में ज्ञान कहा गया है। फलत: ब्रह्म और अविद्या का ज्ञान ही विद्या कहा जाता है। अद्वैत वेदान्त में ज्ञान ही मोक्ष का साधन माना गया है, अतएव विद्या इस साधन का एक अनिवार्य अंग है। विद्या का मूल अर्थ है, सत्य का ज्ञान, परमार्थ तत्व का ज्ञान या आत्मज्ञान। अद्वैत वेदांत में परमार्थ तत्व या सत्य मात्र ब्रह्म को स्वीकार किया गया है। ब्रह्म एव आत्मा में कोई अंतर नहीं है। यह आत्मा ही ब्रह्म है। अस्तु, विद्या को विशिष्ट रूप से आत्मविद्या या ब्रह्मविद्या भी कह सकते हैं। विद्या के दो रूप कहे गए हैं - अपरा विद्या, जो निम्न केटि की विद्या मानी गई है, सगुण ज्ञान से सम्बन्ध रखती है। इससे मोक्ष नहीं प्राप्त किया जा सकता। मोक्ष प्राप्त करने का एकमात्र साधन पराविद्या है। इसी को आत्मविद्या या ब्रह्मविद्या भी कहते हैं। अविद्याग्रसत जीवन से मुक्ति पाने के लिए एवं अपने रूप का साक्षात्कार करने के लिए परा विद्या के अंग हैं। यदि अपना विद्या प्रथम सोपान है, तो परा विद्या द्वितीय सोपान है। साधन चतुष्टय से प्रारंभ करके, मुमुक्षु श्रवण, मनन एवं निधिध्यासन, इन त्रिविध मानसिक क्रियाओं का क्रमिक नियमन करता है। वह "तत्वमसि" वाक्य का श्रवण करने के बाद, मनन की प्रक्रिया से गुजरते हुए, ध्यान या समाधि अवस्था में प्रवेश कर जाता है, जहाँ उसे "मैं ही ब्रह्म हूँ" का बोध हो उठता है। यही ज्ञान परा विद्या कहलाता है।
भौतिक जगत के जिस ज्ञान को आजकल 'विज्ञान' कहते हैं उसी को उपनिषद में अपराविद्या के नाम से कहा गया है। अभ्युदय और भौतिकता, अविद्या के पर्याय हैं। इसी प्रकार निःश्रेयस और आध्यात्मिकता विद्या के पर्याय हैं। ईशोपनिषद् में उपलब्ध एक मंत्र का अंतिम वाक्यांश निम्नलिखित है :
इसका शाब्दिक अर्थ यह है- जो विद्या और अविद्या-इन दोनों को ही एक साथ जानता है, वह अविद्या से मृत्यु को पार करके विद्या से अमृतत्त्व (देवतात्मभाव = देवत्व) प्राप्त कर लेता है।
डॉली भट्टा
डॉली भट्टा (डोली भट्ट) ,जन्म 11 जनवरी 2002, कंचनपुर, नेपाल) एक नेपाली क्रिकेटर है जो नेपाल महिला राष्ट्रीय क्रिकेट टीम के लिए खेलती है.
कैरियर
उन्हें 2019 थाईलैंड महिला टी20 स्मैश के लिए नेपाल महिला क्रिकेट टीम के दस्ते में नामित किया गया था।. 12 जनवरी 2019 को, उसने ट्वेन्टी-२० अंतरराष्ट्रीय टूर्नामेंट  में चीन की महिलाओं के खिलाफ थाईलैंड महिला टी20ई स्मैश 2019 पदार्पण किया।  फरवरी 2019 में, उन्हें थाईलैंड के बैंकॉक में टूर्नामेंट 2019 आईसीसी महिला क्वालीफायर एशिया के लिए नेपाल की महिला दस्तों में भी नामित किया गया था।
अक्टूबर 2021 में, उन्हें संयुक्त अरब अमीरात में 2021 आईसीसी महिला टी20 विश्व कप एशिया क्वालीफायर टूर्नामेंट के लिए नेपाल के पक्ष में नामित किया गया था।
केन्द्रीय फिल्म प्रमाणन बोर्ड
केन्द्रीय फिल्म प्रमाणन बोर्ड [सीबीएफसी] या भारतीय सेंसर बोर्ड भारत में फिल्मों, टीवी धारावाहिकों, टीवी विज्ञापनों और विभिन्न दृश्य सामग्री की समीक्षा करने संबंधी विनियामक निकाय है। यह भारत सरकार के सूचना एवं प्रसारण मंत्रालय के अधीन है। इसे उपरोक्त वर्णित सभी को विभिन्न श्रेणी प्रदान करने का और स्वीकार या अस्वीकार करने का अधिकार है।
केंद्रीय फिल्म प्रमाणन बोर्ड की स्थापना सिनेमैटोग्राफ एक्ट 1952 के तहत की गई है। पूर्व में सेंसर बोर्ड के नाम से प्रसिद्ध यह संगठन भारत में प्रदर्शित होने वाली विभिन्न श्रेणी की फिल्मों के लिए प्रमाण पत्र जारी करता है। बोर्ड की अनुमति के बिना भारत में कोई भी देसी अथवा विदेशी फिल्मों का सार्वजनिक प्रदर्शन नहीं किया जा सकता। इस बोर्ड में अध्यक्ष के अतिरिक्त 25 अन्य गैर सरकारी सदस्य होते हैं। बोर्ड का मुख्यालय मुंबई में है। इसके 9 क्षेत्रीय कार्यालय बंगलुरु, कोलकाता, चेन्नई, कटक, गुवाहाटी, हैदराबाद, मुंबई, नई दिल्ली और तिरुवंतपुरम में है। बोर्ड सामान्य सार्वजनिक फिल्मों के लिए U, वयस्क फिल्मों के लिए A, अभिभावकों की उपस्थिति में किशोरों सहित सबके देखने योग्य फिल्म के लिए U/A, तथा विशेषता वाली फिल्मों जैसे चिकित्सा, स्वास्थ्य आदि पर बनी फिल्मों के लिए S प्रमाण पत्र जारी करता है।
केन्द्रीय फिल्म प्रमाणन बोर्ड की श्रेणी प्रणाली
केन्द्रीय फिल्म प्रमाणन बोर्ड की फिल्मों के लिए 4 श्रेणियां है:
पेइंग गेस्टस
पेइंग गेस्टस २००९ की एक बॉलीवुड फ़िल्म है।
खमौनी
खमौनी या ठेकुआ एक बिहारी व्यंजन है।
मरियम उज़-ज़मानी
मरियम उज़-ज़मानी  (नस्तालीक़: ; जन्म 1542, एक राजवंशी राजकुमारी थी जो मुग़ल बादशाह जलाल उद्दीन मुहम्मद अकबर से शादी के बाद मल्लिका-ऐ-हिन्दुस्तान बनीं थी, वे जयपुर राज्य के आमेर रियासत के राजपूत राजा राजा भारमल की पुत्री थी। इनके गर्भ से मुगल सल्तनत के वलीअहद और अगले बादशाह नूरुद्दीन जहाँगीर का जन्म हुआ था, इन्हें हीरा कुंवारी, जोधाबाई, हरखा बाई या हरखू बाई आदि नामों से भी जाना जाता है।
जीवनी
जोधा बेगम, उर्फ मरियम-उज़-ज़मानी,उनका जन्म हुआ था 1542 में, सांभर में आयोजित यह विवाह एक राजनीतिक था और राजा भारमल के मुगल बादशाह के प्रति संधिबद्ध होने का संकेत था।
अकबर के साथ उनके विवाह से उनकी धार्मिक और सामाजिक नीति में एक क्रमिक बदलाव आया। उन्हें आधुनिक भारतीय इतिहास लेखन में अकबर और मुग़ल के धार्मिक मतभेदों को सहन करने और बहु-जातीय और बहु-संप्रदाय के विस्तार के भीतर उनकी समावेशी नीतियों के प्रति सहिष्णुता के रूप में माना जाता है। वह 30 अगस्त,1569 को मुग़ल शहजादे जहाँगीर की माँ बनी।
जोधा बाई का विवाह अकबर के साथ 6 फ़रवरी 1562 को सांभर, हिन्दुस्तान में हुआ। वह अकबर की तीसरी पत्नी और उसके तीन प्रमुख मलिकाओं में से एक थी। अकबर के पहली मलिका रुक़ाइय्या बेगम निःसंतान थी और उसकी दूसरी पत्नी सलीमा सुल्तान उसके सबसे भरोसेमंद सिपहसालार बैरम ख़ान की विधवा थी। शहजादे के पैदा होने के बाद जोधा बेगम को मरियम उज़-ज़मानी बेग़म साहिबा का ख़िताब दिया गया।
आमेर के राजा (जो काफी बङे राज्य से आए थे)विशेष रूप से मुगलों के साथ घनिष्ठ सहयोग से मुगल लाभान्वित हुए, और अपार धन और शक्ति प्राप्त की। मनसबदारों की अबू-फ़ज़ल सूची में सत्ताईस राजपूतों में से, तेरह आमेर कबीले के थे, और उनमें से कुछ शाही राजकुमारों के पदों तक पहुंचे। उदाहरण के लिए, राजा भगवान दास 5000 के घुड़सवारों के सूबेदार बने, जो उस समय उपलब्ध सर्वोच्च पद था, और गर्व का शीर्षक अमीरुल-उमरा (मुख्य महान) था। उनका बेटा मान सिंह प्रथम, 7000 घुड़सवारों के सूबेदार बनने के साथ अकबर का सेनापति भी था। राजपूतों के प्रति अकबर की दोहरी नीति - उन लोगों के लिए उच्च पुरस्कार, जिन्होंने संधियां की और उन लोगों पर लगातार दबाव डाला - जिन्होंने विरोध किया और, जल्द ही राजस्थान के सभी महान राजपूत शासकों के अधीन क्षेत्र अकबर के नियंत्रण में आ गए।
अलेहदादपुर चम्मू, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
बलूचिस्तान संघर्ष
बलूचिस्तान संघर्ष, दक्षिण-पश्चिम एशिया के बलूचिस्तान क्षेत्र में जारी एक संघर्ष है जो बलूच राष्ट्रवादियों एवम पाकिस्तान एवं ईरान की सरकारों के बीच चल रहा है। बलूचिस्तान क्षेत्र के अन्तर्गत पाकिस्तान का 'बलूचिस्तान' नामक दक्षिण-पश्चिमी प्रान्त, दक्षिणी-पूर्वी ईरान का सिस्तान-बलूचिस्तान प्रान्त, और दक्षिणी अफगानिस्तान का बलूचिस्तान क्षेत्र आते हैं।
भुइंका गाँव, लखीसराय (लखीसराय)
भुइंका लखीसराय, लखीसराय, बिहार स्थित एक गाँव है।
मेरे साई - श्रद्धा और सबुरी
मेरे साई - श्रद्धा और सबुरी एक भारतीय हिंदी टेलीविजन श्रृंखला है, जिसका प्रीमियर सोनी एंटरटेनमेंट टेलीविजन पर 25 सितंबर 2017 को हुआ था। शो में मुख्य भूमिका में तुषार दलवी के साथ किशोरी गोडबोले, वैभव मंगले सहायक भूमिकाओं में हैं।
उत्पादन
जून के अंत में भारत में COVID-19 के प्रकोप के कारण तीन महीने के बाद फिर से शुरू हुई श्रृंखला का फिल्मांकन जुलाई की शुरुआत में जल्द ही 7 जुलाई 2020 तक रुका हुआ था, जब एक चालक दल के सदस्य को वायरस के लिए सकारात्मक परीक्षण किया गया था और कलाकारों और चालक दल को संगरोध में रखा गया था।
संदर्भ
<references group="" responsive="1">
बांग्लादेश क्रिकेट टीम का न्यूज़ीलैंड दौरा 2001-02
बांग्लादेश की राष्ट्रीय क्रिकेट टीम ने नवंबर और दिसंबर 2001 में न्यूजीलैंड का दौरा किया और न्यूजीलैंड की राष्ट्रीय क्रिकेट टीम के खिलाफ दो मैचों की टेस्ट श्रृंखला खेली। न्यूजीलैंड ने दोनों टेस्ट मैच जीतकर श्रृंखला 2-0 से जीत ली। न्यूजीलैंड की कप्तानी स्टीफन फ्लेमिंग और बांग्लादेश ने खालिद मसूद ने की।
ग़ज़वा ए ज़ातुल क़रद
गज्वए ज़ातुल क़रद या ग़ज़वा ए ज़ी क़रद (अंग्रेज़ी: Expedition of Dhu Qarad एक प्रारंभिक इस्लामी अभियान था जो इस्लामिक कैलेंडर के सितंबर, 627AD, 6AH में हुआ था, कुछ विद्वानों का कहना है कि यह 6AH के 12 वें महीने में ख़ैबर की लड़ाई से ठीक पहले हुआ था। मुहम्मद के ग़ज़वा ए बनू लहयान की लड़ाई से मदीना लौटने के कुछ दिनों बाद,अब्दुर रहमान उयानाह बिन हसन अल-फ़ज़ारी के नेतृत्व में घटफ़ान के सशस्त्र लोगों के एक दल ने शहर के बाहरी इलाके में चरागाह पर छापा मारा था।
विवरण
मदीने के क़रीब "जातुल क़रद" एक चरागाह का नाम है जहाँ हुजूर की ऊंटनियाँ चरती थीं। अब्दुर्रहमान बिन उसैना फज़ारी ने जो कबिला गुतुफान से तअल्लुक रखता था अपने चन्द आदमियों के साथ इस चरागाह पर छापा माराऔर बीस ऊंटनियों को पकड़ कर ले भागे। मशहूर तीर अन्दाज सहाबी सलमह बिन अक्वा से पहले इस की ख़बर मालूम हुई। इन्हों ने इस ख़तरे का एलान करने के लिये बुलन्द आवाज से येह नारा मारा कि "या सबाहा " फिर अकेले ही उन डाकूओं के तआकुब में दौड़ पड़े और उन डाकूओं को तीर मार मार कर तमाम ऊंटनियों को भी छीन लिया और वो भागते हुए जो तीस चादरें फेंकते गए थे उन चादरों पर भी कब्जा 'कर लिया। इस के बाद मुहम्मद लश्कर ले कर पहुंचे। हजरत सलमह बिन अक्वा ने अर्ज किया कि या रसूलल्लाह मैं ने उन छापामारों को अभी तक पानी नहीं पीने दिया है। यह सब प्यासे हैं। इन लोगों के तआकुल में लश्कर भेज दीजिये तो यह सब गरिफ्तार हो जाएंगे आप ने इरशाद फ़रमाया कि तुम अपनी ऊंटनियों के मालिक हो चुके हो। अब उन लोगों के साथ नमीं का बरताव करो। फिर हुजूर ने हजरते सलमह बिन अक्वा को अपने ऊंट के पीछे बिठा लिया और मदीने वापस तशरीफ़ लाए।
मुहम्मद ने 500-700 लड़ाके एकत्र किए, लेकिन 8 घुड़सवारों को भेजकर पीछा किया। केवल 40 दुश्मन घुड़सवार शामिल थे, और लूटे गए मुसलमानों में 20 दूध देने वाले ऊंट थे। आधे ऊंट बरामद कर लिए गए, और ऐसा करते हुए, मुसलमानों ने हमलावरों में से 4 को मार डाला, जबकि उनके अपने आदमियों का वही नुकसान हुआ।
सराया और ग़ज़वात
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
पादप स्वास्थ्य
पादप स्वास्थ्य के अन्तर्गत पौधों की सुरक्षा, साथ ही पौधों के कीटों या रोगजनकों को नियंत्रित करने के लिए वैज्ञानिक और नियामक ढांचे शामिल हैं। पौधों के स्वास्थ्य का संबंध निम्नलिखित से है:
नेया सलमिस फमगुस्टा एफ.सी.
नेया सलमिस फमगुस्टा फुटबॉल क्लब (Νέα Σαλαμίνα Αμμοχώστου) एक पेशेवर फुटबॉल क्लब हैं जो फमगुस्टा, साइप्रस में आधारित हैं। क्लब अस्थायी रूप से लरनाका में स्थित है। नेया सलमिस की सबसे उल्लेखनीय उपलब्धियाँ उसकी साइप्रट कप और 1990 में साइप्रस एफए शील्ड (सुपर कप) की जीत हैं। साइप्रट प्रथम श्रेणी में इसकी उच्चतम रैंकिंग तीसरा स्थान है। यह क्लब 50 से अधिक साइप्रट प्रथम श्रेणी सत्रों में खेला है, इस श्रेणी में इस क्लब की सातवीं रैंकिंग।
क्लब ने 1990 में यूरोपीय प्रतियोगिता में पहली बार भाग लिया था यूईएफए कप विनर्स कप में और 1995, 1997 और 2000 को यूईएफए इंटरटोटो कप में। टीम नेया सलमिस फमगुस्टा खेल क्लब का हिस्सा है, जो 1948 में स्थापित किया गया था; इस जनक क्लब का एक पुरूषों का वॉलीबॉल क्लब भी हैं।
पर्पल्लि, कोटपल्लि मण्डल
पर्पल्लि, कोटपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
थमता गाँव, मनसी (खगड़िया)
थमता मनसी, खगड़िया, बिहार स्थित एक गाँव है।
संकट सिटी
संकट सिटी २००९ की एक बॉलीवुड फ़िल्म है।
प्रतिलेखन (भाषाविज्ञान)
भाषाई अर्थ में प्रतिलेखन लिखित रूप में बोली जाने वाली भाषा का व्यवस्थित प्रतिनिधित्व है। स्रोत या तो कथन ( भाषण या सांकेतिक भाषा ) हो सकता है या किसी अन्य लेखन प्रणाली में पहले से मौजूद पाठ हो सकता है।
प्रतिलेखन को अनुवाद के साथ भ्रमित नहीं होना चाहिए, जिसका अर्थ है लक्ष्य भाषा में स्रोत-भाषा से पाठ के अर्थ का प्रतिनिधित्व करना, (उदाहरण के लिए लॉस एंजिल्स (स्रोत-भाषा स्पेनिश से) का अर्थ लक्ष्य भाषा अंग्रेजी में एंजेल्स है); या लिप्यंतरण के साथ, जिसका अर्थ है किसी पाठ की वर्तनी को एक लिपि से दूसरी लिपि में प्रस्तुत करना।
भाषाविज्ञान के अकादमिक अनुशासन में, प्रतिलेखन (दूसरों के बीच) ध्वन्यात्मकता, वार्तालाप विश्लेषण, डायलेक्टोलॉजी और समाजशास्त्र की पद्धतियों का एक अनिवार्य हिस्सा है। यह भाषण प्रौद्योगिकी के कई उपक्षेत्रों के लिए भी महत्वपूर्ण भूमिका निभाता है। अकादमिया के बाहर प्रतिलेखन के सामान्य उदाहरण एक अदालती सुनवाई की कार्यवाही हैं जैसे कि एक आपराधिक मुकदमा (एक अदालत के रिपोर्टर द्वारा) या एक चिकित्सक के रिकॉर्ड किए गए वॉयस नोट्स ( मेडिकल ट्रांसक्रिप्शन )। यह लेख भाषाविज्ञान में प्रतिलेखन पर केंद्रित है।
सकन्याडी, सल्ट तहसील
सकन्याडी, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
दीप ग्रेस एक्का
दीप ग्रेस एक्का (Deep Grace Ekka) (जन्म ०३ जून १९९४) एक भारतीय उड़ीसा की महिला हॉकी खिलाड़ी है। ये उड़ीसा के सुंदरगढ़ ज़िले के लुलकीदिही गांव की निवासी है।
जूस (तहसील), कन्नौज
यह तहसील कन्नौज जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 166 गांव हैं।
अमरपुर उर्फ धरमपुर, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722